Document ID: 31994R1520

ΚΑΝΟΝΙΣΜΟΣ (ΕΚ) αριθ. 1520/94 ΤΗΣ ΕΠΙΤΡΟΠΗΣ της 29ης Ιουνίου 1994 για συντηρητικά μέτρα στον τομέα των γαλακτοκομικών προϊόντων για τον Ιούλιο 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 5 και 155,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 230/94 (2),
Εκτιμώντας:
ότι ο κανονισμός (ΕΟΚ) αριθ. 2072/92 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 1561/93 (4), έχει καθορίσει την ενδεικτική τιμή του γάλακτος και τις τιμές παρεμβάσεως του βουτύρου, του αποβουτυρωμένου γάλακτος σε σκόνη και των τυριών Grana Padano και Parmigiano Reggiano για δύο περιόδους από 1ης Ιουλίου 1993 έως 30 Ιουνίου 1995- ότι, εντούτοις, η Επιτροπή έχει προτείνει στο Συμβούλιο, για την περίοδο από 1ης Ιουλίου 1994 έως 30 Ιουνίου 1995, αλλά όχι τις τιμές κατωφλίων ορισμένων γαλακτοκομικών προϊόντων- ότι, παρ' όλες τις προσπάθειες που κατέλαβε η Επιτροπή, το Συμβούλιο δεν έχει μέχρι σήμερα λάβει αποφάσεις για την περίοδο από 1ης Ιουλίου 1994 έως 30 Ιουνίου 1995- ότι η Επιτροπή, σε εφαρμογή των εντολών που τις έχουν ανατεθεί από τη συνθήκη, οδηγείται στο να λάβει τα απαραίτητα συντηρητικά μέτρα προκειμένου να εξασφαλιστεί η συνέχεια του καθεστώτος εισαγωγής κατά τον Ιούλιο 1994- ότι τα μέτρα αυτά λαμβάνονται συντηρητικά και δεν προδικάζουν μεταγενέστερες αποφάσεις που θα θεσπιστούν από το Συμβούλιο για την περίοδο από 1ης Ιουλίου 1994 έως 30 Ιουνίου 1995-
ότι πρέπει να καθοριστούν οι τιμές που θα χρησιμοποιηθούν ως βάση για τον υπολογισμό των εισφορών για τα προϊόντα οδηγούς που ορίζονται στο παράρτημα Ι του κανονισμού (ΕΟΚ) αριθ. 2915/79 του Συμβουλίου της 18ης Δεκεμβρίου 1979 για τον καθορισμό των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων (5), όπως τροποποιήθηκε τελευταία από τον κανονισμό (ΕΚ) αριθ. 3423/93 (6)- ότι, γι' αυτό, πρέπει να καθοριστούν ποσά ίσα με τις τιμές που έχουν ήδη καθοριστεί από το Συμβούλιο από τον κανονισμό (ΕΟΚ) αριθ. 2072/92, για Ιούλιο 1994,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τον Ιούλιο 1994, όσον αφορά τις τιμές κατωφλίου που προβλέπονται στο άρθρο 4 του κανονισμού (ΕΟΚ) αριθ. 804/68, οι τιμές που περιλαμβάνονται κατωτέρω εφαρμόζονται για τα προϊόντα οδηγούς που ορίζονται στο παράρτημα Ι του κανονισμού (ΕΟΚ) αριθ. 2915/79:
1 55, 2 191, 3 260, 4 97, 5 128, 6 308, 7 367, 8 308, 9 584, 10 332, 11 307, 12 92,
Άρθρο 2
Ο παρών κανονισμός αρχίζει να ισχύει την 1η Ιουλίου 1994.
Οι διατάξεις του παρόντος κανονισμού εφαρμόζονται με την επιφύλαξη των αποφάσεων που θα θεσπισθούν ενδεχομένως μεταγενέστερα από το Συμβούλιο, για την περίοδο από 1ης Ιουλίου 1994 έως 30 Ιουνίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1994.

Labels: 3
2
17